CELEX: 52020DP0350
Language: sl
Date: 2020-12-15 00:00:00
Title: Sklep Evropskega parlamenta, da ne nasprotuje delegirani uredbi Komisije z dne 7. decembra 2020 o spremembi Priloge II k Uredbi (ES) št. 853/2004 Evropskega parlamenta in Sveta glede identifikacijske oznake, ki jo je treba uporabiti za nekatere proizvode živalskega izvora v Združenem kraljestvu v zvezi s Severno Irsko (C(2020)08765 – 2020/2907(DEA))

29.10.2021   
            
            
               SL
            
            
               Uradni list Evropske unije
            
            
               C 445/227
            
         
      P9_TA(2020)0350
      Nenasprotovanje delegiranemu aktu: identifikacijska oznaka, ki jo je treba uporabiti za nekatere proizvode živalskega izvora v Združenem kraljestvu v zvezi s Severno Irsko
      Sklep Evropskega parlamenta, da ne nasprotuje delegirani uredbi Komisije z dne 7. decembra 2020 o spremembi Priloge II k Uredbi (ES) št. 853/2004 Evropskega parlamenta in Sveta glede identifikacijske oznake, ki jo je treba uporabiti za nekatere proizvode živalskega izvora v Združenem kraljestvu v zvezi s Severno Irsko (C(2020)08765 – 2020/2907(DEA))
      (2021/C 445/37)
      
         Evropski parlament,
      
                  —
               
               
                  ob upoštevanju delegirane uredbe Komisije z dne 7. decembra 2020 o spremembi Priloge II k Uredbi (ES) št. 853/2004 Evropskega parlamenta in Sveta glede identifikacijske oznake, ki jo je treba uporabiti za nekatere proizvode živalskega izvora v Združenem kraljestvu v zvezi s Severno Irsko (C(2020)08765),
               
            
                  —
               
               
                  ob upoštevanju pisma Komisije z dne 7. decembra 2020, v katerem ta poziva Parlament, naj izjavi, da ne bo nasprotoval delegirani uredbi,
               
            
                  —
               
               
                  ob upoštevanju pisma Odbora za okolje, javno zdravje in varnost hrane predsedniku konference predsednikov odborov z dne 11. decembra 2020,
               
            
                  —
               
               
                  ob upoštevanju člena 290 Pogodbe o delovanju Evropske unije,
               
            
                  —
               
               
                  ob upoštevanju Uredbe Evropskega parlamenta in Sveta (ES) št. 853/2004 z dne 29. aprila 2004 o posebnih higienskih pravilih za živila živalskega izvora (1), zlasti členov 10(1) in 11a(6),
               
            
                  —
               
               
                  ob upoštevanju člena 111(6) Poslovnika,
               
            
                  —
               
               
                  ob upoštevanju priporočila za sklep Odbora za okolje, javno zdravje in varnost hrane,
               
            
                  —
               
               
                  ob upoštevanju, da ni bilo izraženo nobeno nasprotovanje v roku iz tretje in četrte alinee člena 111(6) Poslovnika, ki se je iztekel 15. decembra 2020,
               
            
                  A.
               
               
                  ker Uredba (ES) št. 853/2004 določa posebna higienska pravila za živila živalskega izvora za nosilce živilske dejavnosti in zlasti Priloga II k navedeni uredbi določa zahteve glede identifikacijske oznake, ki jo morajo nosilci živilske dejavnosti uporabiti za nekatere proizvode živalskega izvora, vključno z zahtevami glede oznak držav, ki jih morajo uporabljati države članice in tretje države;
               
            
                  B.
               
               
                  ker se v skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (sporazum o izstopu) ter zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu Uredba (ES) št. 853/2004 in akti Komisije, ki na njej temeljijo, še naprej uporabljajo za Združeno kraljestvo in v njem v zvezi s Severno Irsko po koncu prehodnega obdobja; ker je zato treba spremeniti zahteve iz Priloge II k navedeni uredbi glede identifikacijske oznake, ki jo je treba uporabljati v Združenem kraljestvu v zvezi s Severno Irsko;
               
            
                  C.
               
               
                  ker je Komisija 7. decembra 2020 Parlamentu posredovala delegirano uredbo, s čimer je začel teči dvomesečni rok za pregled, v katerem lahko Parlament tej delegirani uredbi nasprotuje;
               
            
                  D.
               
               
                  ker se z delegirano uredbo prilagodi identifikacijska oznaka, ki jo je treba uporabiti za proizvode živalskega izvora, proizvedene na Severnem Irskem;
               
            
                  E.
               
               
                  ker bi se morala delegirana uredba uporabljati od 1. januarja 2021, da bi ukrepi iz navedene uredbe zagotovo začeli veljati po koncu prehodnega obdobja iz sporazuma o izstopu 31. decembra 2020;
               
            
               
                  1.
               
               
                  izjavlja, da ne nasprotuje delegirani uredbi;
               
            
               
                  2.
               
               
                  naroči svojemu predsedniku, naj ta sklep posreduje Svetu in Komisiji.
               
            
         (1)  UL L 139, 30.4.2004, str. 55.